Velkommen til Fusa hestesportlag og Fusa ridehall!
Her kommer litt informasjon om anlegget og hestesportlaget. Er det noe som er uklart eller noe du lurer på, ta kontakt!  
Fusa ridehall:
Alle som skal bruke rideanlegget i Strandvik fast ber vi om å inngå en leigeavtale med Fusa Hestesportlag. Leieavtalen ligger vedlagt. Den ligger også på Fusa Hestesportlaget sin hjemmeside. 
Regler for bruk av Fusa Hestesportlag sitt anlegg ligger vedlagt.
Møkking: Alle skal ta vekk møkk etter seg før de forlater ridehallen. 
Møkkaliste: Alle som betaler halvtårsleie står på møkkalisten. Når man har møkke-uke skal man tømme trillebåren i ridehallen. Den skal alltid tømmes søndag, er den full tidligere i uken må man tømme den to ganger. 
Lys: Lysene til ridehallen er på høyre side når man går inn porten til ridehallen. Husk å slå av lys når man er ferdig. 
Porten: man skal alltid banke på porten før man åpner den og går inn/ut. Skal man inn i hallen venter man på svar før man åpner porten. 
Bruk av hindermateriell: Personer under 18 år må ha følge av voksen for å benytte hindermateriell.
Bruken av ridehallen: Mandag har kjøring forkjørsrett.  Tirsdag er det bomdag, da kan man ha bommer i ridehallen hele dagen. Onsdag er sprang dag, da kan man ha hinder i banen hele dagen. 
Halleie: kan velge mellom to ulike betalingsmåter:
1. Halvtårsleie: 1200 kr for hvert halvår. Flytter hesten, eller hesten går bort får man refundert resterende beløp. 2400 kr for ikke-medlem. 
2. Per gang: betale 50kr per gang man er i ridehallen. 100 kr for ikke medlem.
Ridesti: Bruk merket ridesti på anlegget. Ikke ri i bilveien forbi ridehallen. 
All ridning på anlegget utenfor ridehall og ridebane skal foregå i skritt!

Fusa Hestesportlag:
Styret består av 7 styremedlem og 2 varamedlem. Kontaktinformasjon til styremedlemmene står på Fusa hestesportlag sin hjemmeside. 
Hjemmeside: http://fusahestesportlag.no/
e-post: fusahestesport@gmail.com
Medlemskap: For å bli medlem kan man benytte innmeldingsskjema på hjemmesiden. 

Rideveier i Strandvik
Det er flere flotte rideveier i Strandvik. Det henger kart inne i ridehallen som viser hvor man har lov å ri. Spør gjerne dersom noe er uklart. 
Det er viktig at vi tar hensyn til nærområdet når vi ferdes med hest. All møkk skal skubbes til side og ut i kanten. Dersom man ikke har mulighet til å ta det når man ri må man gå tilbake og rydde opp etter seg snarest. 
[bookmark: _GoBack]Det er viktig at man tar hensyn til bøndene i perioder de jobber. Ikke ri slik at en er til bry. Runden rundt Kletten: skal skrittes. Gressbakken opp til Leigland: ikke lov å ri på denne. 
Treninger:
Sprangtrening: arrangeres ukentlig. To ulike instruktører:
Therese Mikkelsen: bakketrening tirsdag. Sprangtrening onsdag. For informasjon og påmelding, ta kontakt med Therese Mikkelsen. 
John Harald Magnussen: sprangtrening tirsdag. Ta kontakt med Katrine Årteig for informasjon og påmelding. 
Dressurtrening: arrangeres ukentlig for Merethe Bjørsvik og med jevne mellomrom for Eva Opdal 
Merethe Bjørsvik: trening hver torsdag. Ta kontakt med Eirinn H. Ljones for informasjon og påmelding. 
Eva Opdal: Arrangeres med jevne mellomrom. Ta kontakt med Tove Røstum for informasjon og påmelding.
Kjøretrening:
Louise Strand kommer til Strandvik med jevne mellomrom. Hun underviser i kjøring, longering ol. 
Facebooksider:
· Fusa hestesportlag
· Ridehallen i strandvik (for de som bruker anlegget på fast basis). 
Rideskole:
Det arrangeres rideskole på dugnad ved bruk av privathester ca. 1 helg i måneden. Vi trenger både hester som kan brukes i rideskolen og folk til å hjelpe med leiing osv  ta kontakt dersom du kan bidra!
